**Процедура за полагане на изпити от студенти (бакалаври и магистри)**

**от Факултета по педагогика**

**одобрени за студентска мобилност по програма Еразъм+**

1. Инспекторът от ФП, отговарящ за програма Еразъм+, преди започването на семестъра информира с официално писмо преподавателите за студентите от ФП, които са одобрени да осъществят мобилност по програма Еразъм+ през съответния семестър.
2. Преди началото на мобилността студентите се свързват с преподавателите (в приемното им време или по имейл), които са титуляри на учебните дисциплини, включени в учебния план през семестъра на осъществяване на мобилността, за да се информират за учебната програма и изискванията за оформяне на текуща оценка или полагане на изпит.
3. Преди началото на мобилността, преподавателите предоставят на Еразъм студентите учебната програма и изискванията за оформяне на текуща оценка или полагане на изпит по учебната дисциплина, на която са титуляри. Възлаганите текущи задачи са съобразени с факта, че студентите не присъстват на занятията по време на семестъра.
4. Зачитане на положен изпит и оценка на Еразъм студент за курс, изучаван в чуждестранен университет, се осъществява по преценка на титуляра на учебната дисциплина във ФП, която е сходна като проблематика и учебна програма с изучаваната по време на мобилността.
5. Еразъм студентите имат право да положат изпитите си и извън изпитните сесии, но в рамките на академичната година с индивидуален протокол, за който не заплащат такса. Датата за явяване на изпит (в приемното време на преподавателя) се договаря между преподавателя - титуляр на курса и студента.

Приета с Решение на ФС на ФП от 28.01.2020 г.